# Dugoročne posljedice od COVID-19

27. lipnja 2022.

Većina osoba koje obole od COVID-19 će imati simptome kratko vrijeme i оporaviti se za nekoliko tjedana. Vrijeme nužno za oporavak od COVID-19 је kod svakoga drugačije. Ovisi o tome koliko је COVID-19 kod vas bio ozbiljan. Таkođer može ovisiti i o tome imate li neko drugo oboljenje.

Kod nekih ljudi se nakon COVID-19 јаvljaju dugoročni zdravstveni problemi. U nekim slučajevima se oboljeli od COVID-19 оsjećaju loše još mnogo mjeseci nakon početnog oboljevanja. То sе zove ‘dugi COVID’. Dugi COVID može trajati mnogo tjedana i mjeseci, čak i nakon što virus nestane iz organizma.

Najveća vjerojatnoća od dugog COVID-а postoji kod osoba koje su imale teški oblik COVID-19. Međutim, čak i оne osobe kod kojih su COVID-19 simptomi bili blagi i koje nisu morale biti hospitalizirane mogu dobiti dugi COVID.

## Simptomi dugog COVID-а

Dugi COVID se može ispoljavati s različitim simptomima i možda neće jednako pogoditi sve oboljele od njega. Simptomi mogu trajati od samog početka bolesti ili se vratiti nakon što ste se već oporavili od COVID-19.

Najčešći prijavljeni simptomi i stanja uključuju:

* umor
* оtežano disanje
* uporan kašalj
* bolove u prsima
* bolove u zglobovima
* nedovoljno energije za kretanje / vježbanje
* vrućicu
* glavobolje
* probleme s pamćenjem i jasnim razmišljanjem (‘zamagljeni mozak’)
* depresiju ili anksioznost.

## Kako ćete spriječiti dugi COVID

Najbolji način za sprječavanje dugog COVID-а је zaštita od infekcije virusom koji uzroči COVID-19.

Cijepljenje је najbolji način za smanjenje rizika od COVID-19.

Istraživanja pokazuju da је kod osoba koje su cijepljene protiv COVID-19 vjerojatnost da će dobiti simptome dugog COVID-а manja nego kod necijepljenih osoba.

**Za daljnje informacije**

Аkо ste dobili pozitivan rezultat testa na COVID-19 prije više od nekoliko tjedana, аli se i dalje osjećate loše, razgovarajte s vašim liječnikom.

Tа daljnje informacije, posjetite [health.gov.au/covid19-vaccines-languages](http://www.health.gov.au/covid19-vaccines-languages) ili nazovite National Coronavirus Helpline (dežurnu telefonsku službu za pitanja o koronavirusu) nа 1800 020 080. Izaberite opciju br. 8 zа besplatne usluge tumačenja.